അഗ്നിക്കിരയാക്കി 2500ഓളം കാണ്ടാമൃഗ കൊമ്ബുകള് ആസാമില് കത്തിയെരിഞ്ഞത് കാലംചെന്ന മിത്തുകളും വിശ്വാസങ്ങളും ദിസ്പൂര്: ലോക കാണ്ടാമൃഗ ദിനത്തില് 2500ഓളം കാണ്ടാമൃഗ കൊമ്ബുകള് കത്തിച്ച് വ്യത്യസ്തമായ ചടങ്ങിന് സാക്ഷ്യം വഹിച്ചിരിക്കുകയാണ് ആസാം. മുഖ്യമന്ത്രി ഹിമന്ത ബിശ്വ ശര്മയുടെ നേതൃത്വത്തില് കാസിരംഗ ദേശീയോദ്യാനത്തിലാണ് ചടങ്ങ് നടന്നത്. ആറ് വലിയ ഗ്യാസ് ഫര്ണസുകളിലായി കൃത്യം 2,479 കൊമ്ബുകള് പൊതുചടങ്ങില് കത്തിച്ചു. കാണ്ടാമൃഗ കൊമ്ബുകളുമായി ബന്ധപ്പെട്ട് നിലനില്ക്കുന്ന മിത്തുകളെയും കൊമ്ബുകള്ക്കൊപ്പം ചാരമാക്കുകയെന്ന ഉദ്ദേശവും വ്യത്യസ്തമായ ഈ ചടങ്ങിനുണ്ടായിരുന്നു. പൊതുസ്ഥലത്ത് ചടങ്ങ് നടത്തുമെന്ന് കഴിഞ്ഞയാഴ്ച ആസാം സര്ക്കാര് പ്രഖ്യാംപിച്ചിരുന്നു്. ഇത്തരം വസ്തുക്കള്ക്ക് യാതൊരു അടിസ്ഥാനവുമില്ലെന്ന് വേട്ടക്കാരെയും കള്ളക്കടത്തുകാരെയും ബോധ്യപ്പെടുത്തുക എന്ന ലക്ഷ്യവും ആസാം വനംവകുപ്പിനുണ്ടായിരുന്നു. ദശാബ്ദങ്ങളായി ആസാമിന്റെ ട്രഷറിയില് സൂക്ഷിച്ചിരുന്ന കൊമ്ബുകളാണ് ഇന്ന് അഗ്നിക്കിരയായത്. പ്രായാധിക്യത്തെ തുടര്ന്നോ ശാരീരിക അസ്വസ്ഥതകള് മൂലമോ വേട്ടയാടപ്പെട്ടോ കാണ്ടാമൃഗം മരിച്ചാല് അവയുടെ കൊമ്ബും അല്പം മുടിയും ശേഖരിച്ച് ട്രഷറിയില് സൂക്ഷിക്കുന്ന രീതിയുണ്ടായിരുന്നു. അത്തരത്തില് 2,623 കൊമ്ബുകളാണ് ട്രഷറിയില് സൂക്ഷിച്ചത്. അതില് നിന്നും തിരഞ്ഞെടുത്ത 2,479 കൊമ്ബുകള് ഇന്ന് കത്തിക്കുകയും 94 എണ്ണം പഠനാവശ്യങ്ങള്ക്കായി മാറ്റിവെക്കുകയും ചെയ്തു. ഇതില് ഏറ്റവും നീളം കൂടിയതും ഭാരമേറിയതുമായ രണ്ട് കൊമ്ബുകള് ഗുവാഹത്തി, ബോകഖാത് ട്രഷറിയകളിലായി പ്രദര്ശിപ്പിച്ചിട്ടുണ്ട്. അനധികൃത വിപണിയില് ലക്ഷങ്ങള് വിലവരുന്നതാണ് കാണ്ടാമൃഗത്തിന്റെ കൊമ്ബുകള്. ഇവ കൈവശം വെയ്ക്കുന്നത് സംബന്ധിച്ച് വ്യത്യസ്തങ്ങളായ വിശ്വാസങ്ങളും മിത്തുകളുമാണ് പല രാജ്യങ്ങളിലും നിലനില്ക്കുന്നത്. അര്ബുദം പോലുള്ള മഹാരോഗങ്ങള്ക്ക് മരുന്നായി ഉപയോഗിക്കുന്ന പരമ്ബരാഗത രീതി ഇപ്പോഴും ചൈനയില് സജീവമാണ്. കൊമ്ബ് പൊടിച്ച് ഭസ്മമാക്കി വെള്ളത്തില് കലക്കി കുടിച്ചാല് പനി, വാതരോഗം, സന്ധിവാതം എന്നിവ മാറുമെന്നും വിശ്വാസമുണ്ട്. അതേസമയം വിയറ്റ്നാമിലെത്തിയാല് സമൂഹത്തിലെ ഉയര്ത്ത സ്ഥാനത്തെ സൂചിപ്പിക്കുന്ന ചിഹ്നമായാണ് കാണ്ടാമൃഗ കൊമ്ബുകളെ പ്രദര്ശിപ്പിക്കുന്നത്. അതിനാല് കാണ്ടാമഗൃ കൊമ്ബുകള്ക്ക് ആഗോളതലത്തില് ആവശ്യക്കാര് ഏറെയാണ്. ഇത്തരം വിശ്വാസങ്ങള് ഇവയെ വേട്ടയാടുന്നതിലേക്കും കൊലപ്പെടുന്നതിലേക്കും നയിച്ചിരുന്നു. ഇതിനെതിരെയുള്ള ശക്തമായ ബോധവത്കരണവും പ്രതിഷേധവും കൂടിയാണ് സര്ക്കാരിന്റെ കൊമ്ബു കത്തിക്കല് ചടങ്ങ്. ലോകത്തിലെ തന്നെ ഏറ്റവും കൂടുതല് ഒറ്റക്കൊമ്ബന് കാണ്ടാമൃഗങ്ങളുള്ളത് ആസാമിലാണ്. കാസിരംഗ, മാനസ് ദേശീയോദ്യാനങ്ങളിലായി 2,600ഓളം കാണ്ടാമൃഗങ്ങളുണ്ട്. കാണ്ടാമൃഗത്തിന്റെ കൊമ്ബ് ജീവിച്ചിരിക്കവേ മുറിയുകയോ പൊട്ടുകയോ പിഴുതെടുക്കുകയോ ചെയ്താല് തല്സ്ഥാനത്ത് പുതിയ കൊമ്ബ് മുളയ്ക്കുകയില്ലെന്നാണ് ശാസ്ത്രലോകം പറയുന്നു. കിലോയ്ക്ക് 65,000 ഡോളര് വരെ വില നല്കി കൊമ്ബുകള് കൈവശപ്പെടുത്താന് ശ്രമിക്കുന്നവര് ഉണ്ടെന്നാണ് വിവരം.